cyanic-selkie/wikianc huggingface dataset:
Οσία Σοφία της Κλεισούρας
Μαρτυρίες προσκυνητών
Ότι και να της πήγαιναν, τα έδινε και ποτέ δεν κράτησε κάτι για εκείνη. Το φαγητό της ήταν κόκκινες πιπεριές, κανένα πράσσο ψημμένο στη χόβολη του τζακιού, τουρσί ντομάτα, λάδι μόνο Σάββατο και Κυριακή και σπάνια καμιά μουχλιασμένη κονσέρβα ψάρι. Πέρασαν 47 χρόνια από την ημέρα που η Σοφία εγκαταστάθηκε στο "σπίτι" της αγαπημένης της "Παναϊας", μέχρι την κοίμηση της. Χρόνια με αυστηρή νηστεία, προσευχή, σαλότητα προς αποφυγή της κοσμικής δόξας και πολλάκις σε κοινωνία με την Παναγία και τους Αγίους. Η ζωή της όντας ισάγγελη, είχε τα χαρακτηριστικά της προπτωτικής κατάστασεις των Πρωτοπλάστων και αυτό το αποδεικνύει η σχέση της με αρκούδες, φίδια, θηρία του δάσους και όρνεα του ουρανού, τα οποία είχαν οικειότητα μαζί της.
Έργο
Η οσία Σοφία προσπαθούσε να μεταγγίσει τη σοφίας της εν Χριστώ βιωτής της στους συνανθρώπους της. Έχοντας βιώσει τραγικά γεγονότα όπως ο θάνατος του συζύγου και του παιδιού της, την προσφυγιά, την εξαθλίωση και τη φτώχια είχε πολλά να διδάξει σε συνδυασμό με την πίστη της στο Χριστό και την Παναγία. Ο τρόπος με τον οποίο πλησίαζε τους άλλους ήταν απλός.
Κύριο έργο της λοιπόν ήταν οι νουθεσίες στους ανθρώπους που κατέφευγαν στο Μοναστήρι να βρουν παρηγοριά και να πάρουν δύναμη από τα λόγια της.Η καθαρή βιοτή της. την είχε καταστήσει δοχείο του Παρακλήτου πολύτιμο, ώστε να γνωρίζει και να προλέγει τα μέλλοντα και να αποκαλύπτει στους ανθρώπους τα κρύφια των καρδιών τους, ποτέ με επίδειξη, αλλά με τέτοια απλότητα και καλωσύνη, που μάγευε και προσείλκυε, ανέπαυε και ευχαριστούσε.
Πολλοί οι μαθητές της και ακόμα περισσότερες οι μαρτυρίες τους. Ο λόγος της παραπέμπει στον Άγιο Ιωάννη τον Πρόδρομο, αφού όπως κι εκείνος στην έρημο, έτσι και η Σοφία συνεχώς έλεγε "Μετανοείτε". Πολλές ρήσεις της, αν και απλοϊκές, θυμίζουν λόγια σύγχρονων νηπτικών Πατέρων της Ορθόδοξης Εκκλησίας μας. Χαρακτηριστική είναι η φράση της "Πατέρα, στείλε το Άγιο Πνεύμα να φωτίζει τον κόσμο να μετανοούν" η οποία είναι ίδια με τους λόγους του Αγίου Σιλουανού του Αθωνίτου "Δέομαι σου, Ελεήμων Κύριε, όπως Σε γνωρίσουν διά Πνεύματος Αγίου, πάντες οι λαοί ".
Νουθεσίες στις μητέρες για την ανατροφή των παιδιών τους, σε νέους περί εγκρατείας, μιλούσε για την αξία και σημασία της νηστείας, της ελεημοσύνης, της σιωπής και καλούσε συνεχώς σε μετάνοια λέγοντας ότι από χώμα πλαστήκαμε στο χώμα θα πάμε και σκοπός της ύπαρξης μας είναι να αγιάσουμε το χώμα που θα μας υποδεχτεί στο τέλος της ζωής μας. Σε περιπτώσεις όμως που άκουγε κάποιον να βρίζει τα θεία, την πρώτη φορά τον συμβούλευε, αλλά αν εξακολουθούσε να το κάνει, τότε θύμωνε απίστευτα και γινόταν μάχη. Επίσης, αν οι γυναίκες ήταν άσεμνα ντυμένες και δεν συμμορφώνονταν με τις συμβουλές της και όταν έβλεπε να πετούν ψωμί, τότε γινόταν "θηρίο", αν και πολύ σύντομα γαλήνευε και νιώθωντας τύψεις, έκανε μετάνοιες ζητώντας συγγνώμη από το Χριστό και την Παναγία. "Πολλά υπομονήν, πολλά υπομονήν" έλεγε συνεχώς και ήταν αυτό που εκείνη έκανε σε όλη τη ζωή της.
Χαρακτηριστικά, ο Μητροπολίτης Καστορίας Σεραφείμ Παπακώστας, προλογίζοντας το βιβλίο που εξέδωσε η Αδελφότητα της Ιεράς Μονής Γενεθλίου Θεοτόκου Κλεισούρας, αναφέρει "... άκουσα πολλούς προσκυνητές από τη γύρω περιοχή να διηγούνται τα της Γερόντισσας Σοφίας κατορθώματα, την άσκηση, την υψοποιό ταπείνωση, τη φιλαδελφεία, την αγάπη προς τον πλησίον, την ακτημοσύνη, τις διακριτικές συμβουλές, τη διά Χριστόν σαλότητα και πολλά άλλα θαυμαστά γεγονότα ".
Κοίμηση
Ξημερώνοντας Δευτέρα 6 Μαϊου 1974, πέντε η ώρα το πρωί, μνήμη του Αγίου Ιώβ του πολυάθλου, στην Ιερά Μονή Γενεθλίου της Θεοτόκου Κλεισούρας, κοιμήθηκε η δούλη του Θεού Σοφία σε ηλικία 91 ετών. Αρκετές ημέρες νωρίτερα, η Σοφία φαίνεται είχε λάβει πληροφορία για την κοίμηση της, αφού έλεγε στα χαριτωμένα της ποντιακά "Θα διαβαίνω πλαν. Έρθεν το χαπάρ" που σημαίνει "θα φύγω, ήρθε το μήνυμα".
Τρεις ημέρες πριν την κοίμηση της, τη μετέφεραν στο κελί του επάνω πατώματος. Το αποστεωμένο σώμα της πονούσε και κρύωνε, αλλά εκείνη παρέμενε στοργική και γλυκομίλητη.
Το σημείο ενταφιασμού της Σοφίας, ήταν κοντά στο δάσος που υπήρχε στην περιοχή, όπου συναντούσε την αρκούδα που τάιζε με τα ίδια της τα χέρια, σύμφωνα με τη μαρτυρία ενός συνταξιούχου αξιωματικού που την επισκεπτόταν συχνά μέχρι και τα τελευταία της. Η Σοφία λοιπόν έλεγε στην αρκούδα «έλα, Ρούσα μ’, έλα και τρώεις ψωμόπον!» κι εκείνη μετά την λήψη της τροφής, με εντολή της Οσίας, εξηφανίζετο στο δάσος για να μην προκληθεί φόβος στους προσκυνητές της Μονής.
Η κοίμηση της ανακοινώθηκε από τον τοπικό Τύπο.
Λείψανα
Στις 7 Ιουλίου 1981 έγινε η ανακομιδή των λειψάνων της, η κάρα και τα μεγαλύτερα οστά. Σύμφωνα με τη μαρτυρία του ανιψιού της Ισαάκ, ανοίγοντας το μνήμα ξεχύθηκε ευωδία, η οποία κράτησε αρκετές ημέρες. Άλλοι την ημέρα εκείνη, είδαν να αναδύεται μια λάμψη από τον τάφο της και να ανεβαίνει προς τον ουρανό. Τα ρούχα της βγήκαν άλιωτα και μοιράστηκαν μεταξύ των παρευρισκομένων για φυλαχτό. Τα οστά της ευωδίαζαν και αφού καθαρίστηκαν τοποθετήθηκαν σε οστεοφυλάκιο που μέχρι το 1998 βρίσκονταν σε ασφαλές σημείο του τάφου της, πίσω από το ιερό του ναού του Προδρόμου, όπου εκεί ήταν το κοιμητήριο της Μονής.
Το Μάϊο του 1998, συγκεκριμένα 27 Μαίου, δύο προσκυνητές μετά την επίσκεψη τους στο Μοναστήρι της Παναγίας, πέρασαν από το κοιμητήριο για να προσκυνήσουν τον τάφο της Σοφίας και εκεί βρήκαν τα οστά και την κάρα της, ανάμεσα στα σαπισμένα ξύλα της κάσας που φυλάσσονταν όλα αυτά τα χρόνια. Αμέσως ενημέρωσαν τη Γερόντισσα Ανυσία, την ηγουμένη της Μονής, η οποία κατ' εντολή του Μητροπολίτη Καστορίας τους ζήτησε να καταθέσουν τη μαρτυρία τους και κατέστρωσε Πρακτικό στον Κώδικα της Μονής (Αρ. Πρωτ. 7/27 Μαίου 1998) επί τη ευρέσει των λειψάνων της Σοφίας.
Η μετακομιδή τους έγινε στο μοναστήρι της Παναγίας όπου βρίσκονται μέχρι σήμερα. Τα τίμια λείψανα και η κάρα της, εκτίθενται σε προσκύνηση την ημέρα της μνήμης της.
Ναός
Τα τελευταία χρόνια, έχουν αρχίσει οι εργασίες για την ανέγερση Ιερού Ναού προς τιμήν της Οσίας Σοφίας εν Κλεισούρα ασκησάσης, εντός του χώρου της Μονής. Η θεμελίωση του ναού και ο σκελετός του έχουν σχεδόν ολοκληρωθεί, από τον οβολό των πιστών προσκυνητών και δωρεές γνωστών και αγνώστων, απομένουν όμως πολλές εργασίες για την περάτωση του.
Εξωτερικοί σύνδεσμοι
Κατηγορία:Άγιοι της Ορθόδοξης Εκκλησίας
Μπρεντ Σκοτ
Ο Μπρεντ Στίβεν Σκοτ (αγγλικά: Brent Steven Scott, 15 Ιουνίου 1971) είναι Αμερικανός πρώην επαγγελματίας καλαθοσφαιριστής, στο παρελθόν στο ΝΒΑ. Ο Σκοτ είχε ύψος 2,08 μέτρων και βάρος 110 κιλών και αγωνιζόταν στη θέση του σέντερ. Ο Σκοτ είναι επί του παρόντος βοηθός προπονητή στο Πανεπιστήμιο της Κοινοπολιτείας της Βιρτζίνια.
Κολεγιακή σταδιοδρομία
Ο Σκοτ έπαιξε κολεγιακό μπάσκετ στο Πανεπιστήμιο Ράις.
Επαγγελματική πορεία
Ο Σκοτ έπαιξε 16 παιχνίδια με τους Ιντιάνα Πέισερς κατά τη διάρκεια της περιόδου 1996–97 στο ΝΒΑ, με μέσο όρο 1,2 πόντους και 0,6 ριμπάουντ ανά αγώνα. Έπαιξε επίσης επαγγελματικά στην Πολωνία ( Άνβιλ Βλοτσλάβεκ ), στην Ισπανία (για Ταού Κεράμικα, Ρεάλ Μαδρίτης, Πολαρίς Ουόρλντ Μούρθια ), Ιταλία (για Ολιτάλια Φορλί, Βιόλα Ρέτζιο Καλάμπρια και Σναϊντέρο Ούντινε ) και Ελλάδα ( Γυμναστικός Σ. Λάρισας, ΠΑΟΚ και ΑΕΚ ).
Προπονητική σταδιοδρομία
Στις 25 Ιουνίου 2007, το Πανεπιστήμιο Ράις ανακοίνωσε ότι ο Σκοτ θα ήταν βοηθός προπονητή καλαθοσφαίρισης. Έκτοτε υπηρέτησε με την ίδια ιδιότητα στο Πολιτειακό Πανεπιστήμιο της Λουιζιάνα και στο TCU, και στις δύο θέσεις υπό τον προπονητή Τρεντ Τζόνσον. Στις 16 Μαΐου 2016, ο Σκοτ επέστρεψε στο πανεπιστήμιο όπου αποφοίτησε, Ράις, μετά από τέσσερα χρόνια στο TCU, για να υπηρετήσει στο προσωπικό του Μάικ Ρόουντς. Τον Μάρτιο του 2017 εντάχθηκε στο επιτελείο του Ρόουντς στο VCU.
Εξωτερικοί σύνδεσμοι
Κατηγορία:Καλαθοσφαιριστές Βιόλα Ρέτζο Καλάμπρια Κατηγορία:Καλαθοσφαιριστές Σάσκι Μπασκόνια Κατηγορία:Καλαθοσφαιριστές Ρεάλ Μαδρίτης Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές ΚΚ Βλοτσλάβεκ Κατηγορία:Καλαθοσφαιριστές Μπανταλόνα Κατηγορία:Καλαθοσφαιριστές Ιντιάνα Πέισερς Κατηγορία:Σέντερ Κατηγορία:Καλαθοσφαιριστές Μούρθια Κατηγορία:Αμερικανοί καλαθοσφαιριστές Κατηγορία:Καλαθοσφαιριστές ΑΕΚ
Ψίνια Λέσβου
Τα Ψίνια είναι πεδινός οικισμός της Ερεσού στη δυτική Λέσβου και την Περιφερειακή Ενότητα Λέσβου. Βρίσκεται δίπλα και δυτικά από τη Σκάλα Ερεσού σε υψόμετρο 2 μέτρα. Απέχει 3,5 χλμ. Ν. από την Ερεσό, 46 χλμ. Δ.-ΝΔ. από την Καλλονή (έδρα του δήμου) και 85 χλμ. Δ. από την Μυτιλήνη. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Ερεσού του δήμου Ερεσού - Αντίσσης. Σύμφωνα με το Πρόγραμμα «Καλλικράτης» και την τροποποίηση του άρθρου 1 μαζί με την Ερεσό, την Σκάλα Ερεσού, τον Χριστό και τα Χλιαρά αποτελούν τη δημοτική κοινότητα Ερεσού που υπάγεται στη δημοτική ενότητα Ερεσού - Αντίσσης του Δήμου Δυτικής Λέσβου και σύμφωνα με την απογραφή του 2011 απογράφησαν 70 κάτοικοι.
Παραπομπές
Κατηγορία:Χωριά της Λέσβου Κατηγορία:Δήμος Δυτικής Λέσβου
Συμμετοχή της Νότιας Κορέας στους Θερινούς Ολυμπιακούς Αγώνες 2020
Η Νότια Κορέα θα συμμετέχει στους Θερινούς Ολυμπιακούς Αγώνες 2020 στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2021, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Από το ντεμπούτο της χώρας το 1948, έχει συμμετάσχει σε όλες τις διοργανώσεις του θεσμού, εκτός από αυτήν του 1980, λόγω του μποϊκοτάζ που άρχισαν οι ΗΠΑ.
Αγώνας του διαστήματος
300px|μικρογραφία|Το Σπούτνικ 1 Ως Αγώνας του διαστήματος αναφέρεται ο ανταγωνισμός των δύο μεγάλων ψυχροπολεμικών δυνάμεων, των Ηνωμένων Πολιτειών και της Σοβιετικής Ένωσης στην εξερεύνηση και την κατάκτηση του διαστήματος. Είχε τις ρίζες του στον ανταγωνισμό πυρηνικών όπλων με βάση τους βαλλιστικούς πυραύλους μεταξύ των δύο εθνών μετά τον Δεύτερο Παγκόσμιο Πόλεμο. Το τεχνολογικό πλεονέκτημα που αποδείχθηκε από το επίτευγμα των διαστημικών πτήσεων θεωρήθηκε απαραίτητο για την εθνική ασφάλεια και έγινε μέρος του συμβολισμού της εποχής. Η κατάσταση έφερε πρωτοποριακές εκτοξεύσεις τεχνητών δορυφόρων, ρομποτικών διαστημικών ανιχνευτών στη Σελήνη, την Αφροδίτη και τον Άρη και ανθρώπινες διαστημικές πτήσεις σε χαμηλή τροχιά στη γη και εν τέλει στη Σελήνη.
Ο ανταγωνισμός κέρδισε την προσοχή του δυτικού κοινού με την «κρίση του Σπούτνικ», όταν η ΕΣΣΔ πέτυχε την πρώτη επιτυχημένη εκτόξευση δορυφόρου, τον Σπούτνικ 1, στις 4 Οκτωβρίου 1957. Κέρδισε δυναμική όταν η ΕΣΣΔ έστειλε τον πρώτο άνθρωπο, τον Γιούρι Γκαγκάριν, στο διάστημα με τροχιακή πτήση του Vostok 1 στις 12 Απριλίου 1961. Ακολούθησαν μια σειρά από άλλες πρώιμες πρωτιές που πέτυχαν οι Σοβιετικοί τα επόμενα χρόνια.
Η πτήση του Γκαγκάριν οδήγησε τον πρόεδρο των ΗΠΑ Τζον Φιτζέραλντ Κέννεντυ να ζητήσει από το Κογκρέσο των ΗΠΑ να δεσμευτεί ότι «θα προσγειωθεί ένας άνθρωπος στη Σελήνη και θα επιστρέψει με ασφάλεια στη Γη» πριν από το τέλος της δεκαετίας. Ο στόχος προσελήνωσης του Κένεντι στη Σελήνη επετεύχθη τον Ιούλιο του 1969, με την πτήση του Απόλλων 11,  ένα μοναδικό επίτευγμα που οι Αμερικανοί πίστευαν ότι επισκίασε όλα τα σοβιετικά επιτεύγματα. Ωστόσο, μια τέτοια άποψη είναι γενικά αμφιλεγόμενη, με άλλους να αποδίδουν τον πρώτο άνθρωπο στο διάστημα ως πολύ μεγαλύτερο επίτευγμα..
Παραπομπές
Κατηγορία:Επιστήμες και τεχνολογία στη Σοβιετική Ένωση Κατηγορία:Εξερεύνηση του διαστήματος Κατηγορία:Ψυχρός Πόλεμος Κατηγορία:Γεωπολιτική αντιπαλότητα
Μαρίσα Μάγιερ
Η Μαρίσα Μάγιερ Αν (γεν. 30 Μαΐου 1975) είναι Αμερικανίδα επιχειρηματίας και επενδύτρια. Είναι στέλεχος τεχνολογίας πληροφοριών και συνιδρυτής της Sunshine Contact. Η Μάγιερ διετέλεσε πρόεδρος και διευθύνων σύμβουλος της Yahoo!, μια θέση που κατείχε από τον Ιούλιο του 2012. Ανακοινώθηκε τον Ιανουάριο του 2017 η παραίτησή της από το διοικητικό συμβούλιο της εταιρείας κατά την πώληση της επιχειρηματικής δραστηριότητας της Yahoo! Στην Verizon Communications για 4,8 δισεκατομμύρια δολάρια. Δεν θα ενταχθεί στη νέα εταιρεία, που τώρα ονομάζεται Verizon Media (πρώην Oath), και ανακοίνωσε την παραίτησή της στις 13 Ιουνίου του 2017. Είναι απόφοιτος του Πανεπιστημίου του Στάνφορντ και υπήρξε επί μακρόν στέλεχος, ηγέτης χρηστικότητας και βασική εκπρόσωπος της Google (υπάλληλος # 20).
Πρώτα Χρόνια
Η Μάγιερ γεννήθηκε στο Wausau του Ουισκόνσιν, κόρη της Μάργκαρετ Μάγιερ, καθηγήτρια τέχνης Φινλανδικής καταγωγής, και του Μάικλ Μάγιερ, περιβαλλοντικός μηχανικός που εργάστηκε σε εταιρείες νερού. Ο παππούς της, Κλεμ Μάγιερ, είχε πολιομυελίτιδα όταν ήταν 7 ετών και υπηρέτησε ως δήμαρχος του Τζάκσον, Ουισκόνσιν, για 32 χρόνια. Έχει ένα μικρότερο αδερφό. Αργότερα θα περιέγραφε τον εαυτό της ως «οδυνηρά ντροπαλό» ως παιδί και έφηβη. «Δεν είχε ποτέ λιγότερες από μία δραστηριότητες μετά το σχολείο την ημέρα», συμμετέχοντας σε μπαλέτο, πατινάζ στον πάγο, πιάνο, κολύμπι, συζήτηση και μπράουνις. Κατά το γυμνάσιο και το λύκειο, έκανε μαθήματα πιάνου και μπαλέτου, τα τελευταία από τα οποία της δίδαξαν «κριτική και πειθαρχία, ηρεμία και αυτοπεποίθηση». Σε νεαρή ηλικία, έδειξε ενδιαφέρον για τα μαθηματικά και τις επιστήμες.
Εκπαίδευση
Όταν φοιτούσε στο Γυμνάσιο Wausau West, η Μάγιερ βρισκόταν στην ομάδα Κέρλινγκ και στην ομάδα χορού ακριβείας. Διακρίθηκε στη χημεία, τον λογισμό, τη βιολογία και τη φυσική. Συμμετείχε σε εξωσχολικές δραστηριότητες, έγινε πρόεδρος του ισπανικού συλλόγου του γυμνασίου, ταμίας του Key Club, αρχηγός της ομάδας συζήτησης και αρχηγός της ομάδας pom-pom. Η ομάδα συζήτησης για το γυμνάσιο κέρδισε το κρατικό πρωτάθλημα του Ουισκόνσιν και η ομάδα pom-pom ήταν η πρώτη επιλαχούσα. Κατά τη διάρκεια του γυμνασίου, εργάστηκε ως υπάλληλος παντοπωλείων. Μετά την αποφοίτησή της από το γυμνάσιο το 1993, η Μάγιερ επιλέχθηκε από τον Tommy Thompson, τότε κυβερνήτη του Ουισκόνσιν, ως έναν από τους δύο αντιπροσώπους της πολιτείας για να παρακολουθήσει το National Youth Science Camp στη Δυτική Βιρτζίνια.
Πανεπιστημιο του Στάνφορντ
Σκοπεύοντας να γίνει παιδιατρικός νευροχειρουργός, η Μάγιερ πήρε προ-ιατρικά μαθήματα στο Πανεπιστήμιο του Στάνφορντ. Αργότερα άλλαξε τον τομέα της από την παιδιατρική νευροεπιστήμη σε συμβολικά συστήματα, ένας τομέας που συνδύαζε τη φιλοσοφία, τη γνωστική ψυχολογία, τη γλωσσολογία και την επιστήμη των υπολογιστών. Στο Στάνφορντ, χορεύει στοn Καρυοθραύστη του μπαλέτου του πανεπιστημίου, ήταν μέλος της κοινοβουλευτικής συζήτησης, εθελοντικά στα παιδικά νοσοκομεία και βοήθησε να φέρει την επιστήμη της πληροφορικής στα σχολεία των Βερμούδων.
Κατά τη διάρκεια του κατώτατου έτους της, δίδαξε μια τάξη σε συμβολικά συστήματα, με τον Eric S. Roberts ως επόπτη της. Το μάθημα έγινε δεκτό από τους μαθητές που ο Ρόμπερτς ζήτησε από τη Μάγιερ να διδάξει μια άλλη τάξη το καλοκαίρι. Η Μάγιερ αποφοίτησε από το Στάνφορντ με πτυχίο στα συμβολικά συστήματα το 1997 και MS στην επιστήμη των υπολογιστών το 1999. Και για τους δύο βαθμούς, η εξειδίκευσή της ήταν στην τεχνητή νοημοσύνη. Για την προπτυχιακή της διατριβή, δημιούργησε λογισμικό ταξιδιωτικών προτάσεων που συμβούλευε τους χρήστες με φυσική ανθρώπινη γλώσσα.
Ινστιτούτο Τεχνολογίας του Ιλινόις
Το 2009, το Ινστιτούτο Τεχνολογίας του Ιλινόις απέδωσε στη Μάγιερ ένα πτυχίο διδακτορικού τίτλου honoris σε αναγνώριση της δουλειάς της στον τομέα της αναζήτησης.
Η Μάγιερ ασκήθηκε στο SRI International στο Menlo Park της Καλιφόρνια και στο Ubilab, ερευνητικό εργαστήριο της UBS με έδρα τη Ζυρίχη της Ελβετίας. Διαθέτει πολλά διπλώματα ευρεσιτεχνίας στον σχεδιασμό τεχνητής νοημοσύνης και διεπαφής
Google (1999–2012)
μικρογραφία|265x265εσ| Η Μαρίσα Μάγιερ μιλά στην εκδήλωση "Search On" της Google το 2010 Μετά την αποφοίτησή του από το Στάνφορντ, η Μάγιερ έλαβε 14 προσφορές εργασίας, συμπεριλαμβανομένης μιας διδακτικής εργασίας στο Πανεπιστήμιο Κάρνεγκι Μέλον και μια συμβουλευτική εργασία στη McKinsey & Company. Έγινε μέλος της Google το 1999 ως υπάλληλος αριθμός 20. Ξεκίνησε να γράφει κώδικα και να επιβλέπει μικρές ομάδες μηχανικών, να αναπτύσσει και να σχεδιάζει τις προσφορές αναζήτησης της Google. Έγινε γνωστή για την προσοχή της στη λεπτομέρεια, η οποία την βοήθησε να προωθήσει τη διαφήμιση σε διαχειριστή προϊόντων, και αργότερα έγινε διευθυντής προϊόντων καταναλωτικών ιστοσελίδων. Επιβλέπει τη διάταξη της γνωστής, μη διακοσμημένης αρχικής σελίδας της Google. Ήταν επίσης στην ομάδα τριών ατόμων που είναι υπεύθυνη για το Google AdWords, η οποία είναι μια διαφημιστική πλατφόρμα που επιτρέπει στις επιχειρήσεις να εμφανίζουν το προϊόν τους σε σχετικούς πιθανούς πελάτες με βάση τους όρους αναζήτησης. Το AdWords βοήθησε να παραδώσει το 96% των εσόδων της εταιρείας το πρώτο τρίμηνο του 2011. μικρογραφία|267x267εσ| Η Μαρίσα Μάγιερ σε μια συνέντευξη ενώ εργαζόταν στο Google Το 2002, η Μάγιερ ξεκίνησε το πρόγραμμα Associate Product Manager (APM), μια πρωτοβουλία καθοδήγησης της Google για την πρόσληψη νέων ταλέντων και την καλλιέργειά τους για ηγετικούς ρόλους. Κάθε χρόνο, η Μάγιερ επέλεγε έναν αριθμό κατώτερων υπαλλήλων για το διετές πρόγραμμα, όπου έλαβαν εξωσχολικές εργασίες και εντατικά βραδινά μαθήματα. Σημαντικοί απόφοιτοι του προγράμματος περιλαμβάνουν τους Bret Taylor και Justin Rosenstein. Το 2005, η Μάγιερ έγινε αντιπρόεδρος των προϊόντων αναζήτησης και της εμπειρίας χρήστη. Η Μάγιερ κατείχε βασικούς ρόλους στην Αναζήτηση Google, στις Εικόνες Google, στις Ειδήσεις Google, στους Χάρτες Google, στα Βιβλία Google, στην Αναζήτηση προϊόντων Google, στο Google Toolbar, στο iGoogle και στο Gmail.
Η Μάγιερ ήταν αντιπρόεδρος των προϊόντων αναζήτησης Google και της εμπειρίας χρήστη έως το τέλος του 2010, όταν της ζητήθηκε από τον τότε διευθύνοντα σύμβουλο Eric Schmidt να είναι επικεφαλής των υπηρεσιών τοπικών, χαρτών και τοποθεσίας. Το 2011, εξασφάλισε την εξαγορά του ιστότοπου Zagat από την Google για 125 εκατομμύρια $. Ενώ η Μάγιερ δούλευε στο Google, δίδαξε εισαγωγικό προγραμματισμό υπολογιστών στο Στάνφορντ και καθοδήγησε μαθητές στο East Palo Alto Charter School. Της απονεμήθηκε το Centennial Teaching Award και το Forsythe Award από το Στάνφορντ.
Yahoo! (2012-2017)
αριστερά|μικρογραφία| Ο Michael Arrington και η Μαρίσα Μάγιερ στο TechCrunch Disrupt Στις 16 Ιουλίου του 2012, η Μάγιερ διορίστηκε πρόεδρος και διευθύνων σύμβουλος της Yahoo!, ισχύει την επόμενη μέρα. Ήταν επίσης μέλος του διοικητικού συμβουλίου της εταιρείας. Κατά τη στιγμή του ραντεβού της, οι αριθμοί της Yahoo είχαν μείνει πίσω από τους αριθμούς της Google για περισσότερο από ένα χρόνο και η εταιρεία είχε υποστεί αρκετές αλλαγές στη διοίκηση. Για να απλοποιήσει τη γραφειοκρατική διαδικασία και να «κάνει τον πολιτισμό την καλύτερη εκδοχή του», η Μάγιερ ξεκίνησε ένα νέο διαδικτυακό πρόγραμμα που ονομάζεται PB&J. Συλλέγει καταγγελίες εργαζομένων, καθώς και τις ψήφους τους σχετικά με προβλήματα στο γραφείο. Εάν ένα πρόβλημα δημιουργεί τουλάχιστον 50 ψήφους, η διαδικτυακή διαχείριση διερευνά αυτόματα το ζήτημα. Τον Φεβρουάριο του 2013, η Μάγιερ επέβλεψε μια σημαντική αλλαγή πολιτικής προσωπικού στο Yahoo! που απαιτούσε από όλους τους υπαλλήλους που εργάζονται από απόσταση να μετατρέπονται σε ρόλους στο γραφείο Έχοντας εργαστεί από το σπίτι μέχρι το τέλος της εγκυμοσύνης της, η Μάγιερ επέστρεψε στη δουλειά αφού γέννησε ένα αγόρι, και έκτισε ένα δωμάτιο μητέρας δίπλα στη σουίτα του γραφείου της. Κατά συνέπεια, η Μάγιερ επικρίθηκε για την απαγόρευση της τηλεργασίας. Τον Απρίλιο του 2013, η Μάγιερ άλλαξε την πολιτική άδειας μητρότητας της Yahoo!, παρατείνοντας το επίδομα χρόνου και παρέχοντας ένα μπόνους μετρητών στους γονείς. Το CNN σημείωσε ότι αυτό ήταν σύμφωνο με άλλες εταιρείες της Σίλικον Βάλεϊ, όπως το Facebook και η Google. Η Μάγιερ έχει επικριθεί για πολλές από τις διαχειριστικές της αποφάσεις σε κομμάτια από τους The New York Times και The New Yorker.
Στις 20 Μαΐου του 2013, η Μάγιερ οδήγησε τη Yahoo! να αποκτήσει το Tumblr με 1,1 δισεκατομμύρια $. Τον Φεβρουάριο του 2016, η Yahoo! αναγνώρισε ότι η αξία του Tumblr είχε μειωθεί κατά 230 εκατομμύρια δολάρια από τότε που αποκτήθηκε. Τον Ιούλιο του 2013, η Yahoo! ανέφερε πτώση των εσόδων, αλλά αύξηση των κερδών σε σύγκριση με την ίδια περίοδο του προηγούμενου έτους. Η αντίδραση στη Wall Street ήταν σε σίγαση, με τις μετοχές να πέφτουν 1,7%. Τον Σεπτέμβριο του 2013, αναφέρθηκε ότι η τιμή της μετοχής της Yahoo! διπλασιάστηκε τους 14 μήνες από το διορισμό της Μάγιερ. Ωστόσο, μεγάλο μέρος αυτής της ανάπτυξης μπορεί να αποδοθεί στο μερίδιο της Yahoo στην κινεζική εταιρεία ηλεκτρονικού εμπορίου Alibaba Group, η οποία αποκτήθηκε πριν από τη θητεία της Μάγιερ. μικρογραφία|268x268εσ|Η Μάγιερ παραδίδει ομιλία σε συνέδριο Τον Νοέμβριο του 2013, η Μάγιερ δημιούργησε ένα σύστημα επισκόπησης επιδόσεων με βάση την κατάταξη καμπανιών καμπάνας των υπαλλήλων, υποδηλώνοντας ότι οι διευθυντές ταξινομούν τους υπαλλήλους τους σε καμπύλη καμπάνας, με τους απολυμένους. Οι εργαζόμενοι παραπονέθηκαν ότι ορισμένοι διευθυντές θεωρούν τη διαδικασία υποχρεωτική. Τον Φεβρουάριο του 2016, ένας πρώην υπάλληλος της Yahoo! υπέβαλε αγωγή εναντίον της εταιρείας ισχυριζόμενος ότι οι πρακτικές απολύσεων της Yahoo παραβίασαν τόσο την Καλιφόρνια όσο και την ομοσπονδιακή εργατική νομοθεσία.
Το 2014, η Μάγιερ κατετάγη έκτη στο Fortune ' 40 κάτω των 40 ετών λίστα, και κατετάγη η 16η πιο παντοδύναμη επιχειρηματίας στον κόσμο εκείνο το έτος, σύμφωνα με το ίδιο δημοσίευμα. Τον Μάρτιο του 2016, η Fortune θα ονόμαζε την Μάγιερ ως έναν από τους πιο απογοητευτικούς ηγέτες στον κόσμο. Yahoo! Οι μετοχές συνέχισαν να μειώνονται κατά περισσότερο από 30% κατά τη διάρκεια του 2015, ενώ 12 βασικά στελέχη εγκατέλειψαν την εταιρεία.
Τον Δεκέμβριο του 2015, το hedge fund SpringOwl που εδρεύει στη Νέα Υόρκη, μέτοχος της Yahoo Inc., δημοσίευσε μια δήλωση υποστηρίζοντας ότι η Μάγιερ θα αντικατασταθεί ως CEO. Η Starboard Value, μια ακτιβιστική εταιρεία επενδύσεων που κατέχει μερίδιο στη Yahoo, έγραψε επίσης μια ενοχλητική επιστολή σχετικά με την απόδοση της Μάγιερ στο Yahoo. Μέχρι τον Ιανουάριο του 2016, εκτιμήθηκε περαιτέρω ότι η βασική επιχείρηση της Yahoo! Αξίζει λιγότερο από μηδέν δολάρια για τα τελευταία τρίμηνα. Τον Φεβρουάριο του 2016, η Μάγιερ επιβεβαίωσε ότι η Yahoo! εξετάζει τη δυνατότητα πώλησης της βασικής δραστηριότητάς της. Τον Μάρτιο του 2017, αναφέρθηκε ότι η Μάγιερ θα μπορούσε να λάβει ένα πακέτο τερματισμού 23 εκατομμυρίων δολαρίων κατά την πώληση της Yahoo! στο Verizon.
Η Μάγιερ ανακοίνωσε την παραίτησή της στις 13 Ιουνίου του 2017. Παρά τις μεγάλες απώλειες διαφημιστικών εσόδων στη Yahoo! και κατά 50% μείωση του προσωπικού κατά τη διάρκεια των 5 ετών της ως CEO, η Μάγιερ πληρώθηκε συνολικά 239 εκατομμύρια δολάρια κατά τη διάρκεια αυτής της περιόδου, κυρίως σε μετοχές και επιλογές μετοχών. Την ημέρα της παραίτησής της, η Μάγιερ επισήμανε δημόσια πολλά από τα επιτεύγματα της εταιρείας κατά τη διάρκεια της θητείας της, όπως: δημιουργία 43 δισεκατομμυρίων δολαρίων στην κεφαλαιοποίηση της αγοράς, τριπλασιασμός των αποθεμάτων της Yahoo, αύξηση των χρηστών κινητής τηλεφωνίας σε πάνω από 650 εκατομμύρια, δημιουργία επιχείρησης διαφημίσεων για κινητά 1,5 δισεκατομμυρίων δολαρίων και μετατροπή Ο πολιτισμός της Yahoo. Κατά τη διάρκεια της θητείας της η Μάγιερ, ο αριθμός των μηνιαίων επισκέψεων στην αρχική σελίδα της Yahoo μειώθηκε από σχεδόν 10 δισεκατομμύρια σε λιγότερα από 4,5 ενώ η Google αυξήθηκε από 17 δισεκατομμύρια σε πάνω από 56. Τη στιγμή της πρόσληψης της Μάγιερ, οι αριθμοί της Yahoo είχαν ήδη μείνει πίσω από τους αριθμούς της Google για περισσότερο από ένα χρόνο. Ωστόσο, η Μάγιερ δεν μπόρεσε να αντιστρέψει αυτήν την τάση.
Στις 8 Νοεμβρίου του 2017, μαζί με πολλούς άλλους παρόντες και πρώην εταιρικούς διευθύνοντες συμβούλους, η Μάγιερ κατέθεσε ενώπιον της Επιτροπής Εμπορίου, Επιστημών και Μεταφορών της Γερουσίας των Ηνωμένων Πολιτειών σχετικά με σημαντικές παραβιάσεις ασφάλειας στη Yahoo κατά τη διάρκεια του 2013 και του 2014.
Ισχυρισμοί για διακρίσεις λόγω φύλου
Ο Σκοτ Αρντ, εξέχων διευθυντής, απολύθηκε από τη Yahoo! το 2015, υπέβαλε αγωγή που ισχυριζόταν ότι «η Μάγιερ ενθάρρυνε και ενθάρρυνε τη χρήση ενός συστήματος αξιολόγησης της απόδοσης των εργαζομένων για να εξυπηρετήσει τις υποκειμενικές προκαταλήψεις και τις προσωπικές απόψεις της διοίκησης, εις βάρος των ανδρών υπαλλήλων της Yahoo!». Ισχυρίστηκε ότι, πριν από την απόλυση του, είχε λάβει «πλήρως ικανοποιητικές» κριτικές απόδοσης από την έναρξη της εταιρείας το 2011 ως επικεφαλής του συντακτικού προγραμματισμού για την αρχική σελίδα της Yahoo! Ωστόσο, ανακουφίστηκε από το ρόλο του, που δόθηκε σε μια γυναίκα που προσλήφθηκε πρόσφατα. Η υπόθεση απορρίφθηκε τον Μάρτιο του 2018.
Μια προηγούμενη αγωγή κατατέθηκε από τον Γκρέγκορι Άντερσον, ο οποίος απολύθηκε το 2014, ισχυριζόμενος ότι το σύστημα διαχείρισης επιδόσεων της εταιρείας ήταν αυθαίρετο και άδικο και μεταμφιεσμένη απολύσεις ως καταγγελίες με σκοπό την αποφυγή των κρατικών και ομοσπονδιακών νόμων WARN, καθιστώντας τον τον πρώτο νόμο WARN και τις διακρίσεις λόγω φύλου αγωγή Yahoo! και η Μάγιερ αντιμετώπισε το 2016.
Lumi Labs (2017 – σήμερα)
Αφού έφυεγ από τη Yahoo! το 2017, η Μάγιερ ξεκίνησε τα Lumi Labs με τον πρώην συνάδελφό της τον Enrique Munoz Torres. Η εταιρεία εδρεύει στο Πάλο Άλτο και επικεντρώνεται στην τεχνητή νοημοσύνη και στα μέσα ενημέρωσης των καταναλωτών. Στις 18 Νοεμβρίου του 2020, η Μάγιερ ανακοίνωσε ότι τα Lumi Labs θα μετονομαστούν ως Sunshine ταυτόχρονα με την αποκάλυψη του πρώτου του προϊόντος: Sunshine Contacts.
Πίνακες
Εκτός από τα μέλη των διοικητικών συμβουλίων των Walmart, Maisonette και Jawbone, η Μάγιερ κάθεται επίσης σε διάφορα μη κερδοσκοπικά συμβούλια, όπως το Cooper-Hewitt, το Εθνικό Μουσείο Σχεδιασμού, το New York City Ballet, το San Francisco Ballet και το San Francisco Museum Σύγχρονης Τέχνης.
Επιχειρηματικές επενδύσεις
Η Μάγιερ επενδύει ενεργά σε εταιρείες τεχνολογίας, συμπεριλαμβανομένων πλήθος προέλευσης του σχεδιασμού λιανικής πώλησης που κόπηκαν, ζωντανή πλατφόρμα βίντεο Airtime.com, ασύρματη δύναμη εκκίνησης uBeam, σε απευθείας σύνδεση DIY εταιρία κοινότητα / e-commerce Brit + Co., φορητό επεξεργαστή πληρωμών πλατεία, το site διακόσμηση στο σπίτι Ένα Kings Lane, γενετικές εταιρεία δοκιμών Natera, και nootropics και biohacking εταιρείας Nootrobox.
Έπαινοι
Η Μάγιερ πήρε το όνομά του στην ετήσια λίστα των 50 πιο ισχυρών γυναικών στην Αμερική του περιοδικού Fortune το 2008, 2009, 2010, 2011, 2012, 2013 και 2014 με βαθμολογίες 50, 44, 42, 38, 14, 8 και 16 αντίστοιχα. Το 2008, σε ηλικία 33 ετών, ήταν η νεότερη γυναίκα που υπήρξε ποτέ.
Η Μάγιερ ονομάστηκε ένα από τα περιοδικού Glamour ' Γυναίκες της Χρονιάς το 2009. Εμφανίστηκε στη λίστα των 100 πιο ισχυρών γυναικών <i id="mwAaU">στον κόσμο του περιοδικού Forbes</i> το 2012, 2013 και 2014, με θέσεις 20, 32 και 18 αντίστοιχα.
Τον Σεπτέμβριο του 2013, η Μάγιερ έγινε η πρώτηδιευθύνων σύμβουλος μιας εταιρείας Fortune 500 που εμφανίστηκε σε ένα περιοδικό Vogue.
Το 2013, ονομάστηκε επίσης στο <i id="mwAa4">Time</i> 100, έγινε η πρώτη γυναίκα που κατατάσσεται ως νούμερο ένα στην ετήσια λίστα του περιοδικού Fortune με τα κορυφαία 40 επιχειρηματικά αστέρια κάτω των 40 ετών. Η Μάγιερ έγραψε την ιστορία του περιοδικού Fortune το 2013, ως το μοναδικό άτομο που εμφανίστηκε και στις τρεις ετήσιες λίστες του κατά το ίδιο έτος: Businessperson of the Year (No. 10), Most Powerful Women (No. 8) και 40 Under 40 (Αρ. 1) ταυτόχρονα. Τον Μάρτιο του 2016, η Fortune ονόμασε τότε την Μάγιερ ως έναν από τους πιο απογοητευτικούς ηγέτες στον κόσμο.
Στις 24 Δεκεμβρίου του 2015, η Μάγιερ εισήχθη από την εταιρεία Richtopia με έδρα το Ηνωμένο Βασίλειο στον αριθμό 14 στη λίστα των 500 πιο σημαντικών CEOs.
Η Μάγιερ εμφανίστηκε στη λίστα των γυναικών CEO των εταιρειών Fortune 500 το 2017, κατατάσσοντας 498 από τους κορυφαίους 500 CEO της εταιρείας Fortune 500.
Προσωπική ζωή
Η Μάγιερ παντρεύτηκε τον δικηγόρο και επενδυτή Ζάκαρι Μπόγκε στις 12 Δεκεμβρίου του 2009. Την ημέρα Yahoo! ανακοίνωσε την πρόσληψή της, η Μάγιερ αποκάλυψε ότι ήταν έγκυος. γέννησε ένα αγοράκι στις 30 Σεπτεμβρίου του 2012. Αν και ζήτησε προτάσεις για το όνομα του μωρού μέσω των κοινωνικών μέσων, επέλεξε τελικά το όνομα Macallister από μια υπάρχουσα λίστα. Στις 10 Δεκεμβρίου 2015, η Μάγιερ ανακοίνωσε ότι είχε γεννήσει πανομοιότυπα δίδυμα κορίτσια, Marielle και Sylvana.
Η Μάγιερ είναι λουθηρανή, αλλά είπε - αναφέροντας τον «Θεό σου, την οικογένειά σου και τους Green Bay Packers» του Vince Lombardi - ότι οι προτεραιότητές της είναι «Θεός, οικογένεια και Yahoo !, εκτός από ότι δεν είμαι τόσο θρησκευτικός, οπότε είναι πραγματικά οικογένεια και το Yahoo!»
Εξωτερικοί σύνδεσμοι
Ρος Λέβινσον Acting
Κατηγορία:Αμερικανοί επιστήμονες υπολογιστών Κατηγορία:Αμερικανοί προγραμματιστές Κατηγορία:Σελίδες με μη επιθεωρημένες μεταφράσεις
Ναός Ρώμης και Αύγουστου
Ο Ναός της Ρώμης και του Αυγούστου ήταν μικρό ιωνικό ναϊκό οικοδόμημα στην Ακρόπολη των Αθηνών.
Ιστορία
Ο ναός αυτός ήταν αφιερωμένος στην Ρώμη και στον πρώτο αυτοκράτορά της Οκταβιανό Αύγουστο. Χτίστηκε στα τέλη του 1ου αιώνα π.Χ., μετά το 27 π.Χ., οπότε ο Οκταβιανός είχε πάρει τον τίτλο του Αυγούστου. Είναι πιθανό ότι οι Αθηναίοι τον κατασκεύασαν ώστε να έχουν την ευμένεια του αυτοκράτορα, σε μία περίοδο πολιτικά δύσκολη για τις σχέσεις Αθήνας-Ρώμης. Πιθανότερη χρονολογία κατασκευής του είναι το 17-10 π.Χ.. Είχε κυκλικό σχήμα διαμέτρου 8,6 μέτρων περίπου και αποτελούνταν από 9 ιωνικούς κίονες. Στεγαζόταν από ημισφαιρική ή κωνική οροφή με μαρμάρινα κεραμίδια. Χαρακτηριστικό είναι ότι δεν διέθετε σηκό, δηλαδή τοίχο πίσω από τους κίονες (μονόπτερος ναός). Όλος ο ναός ήταν κατασκευασμένος από πεντελικό μάρμαρο. Το μνημείο μπορει να ταυτιστεί με ακρίβεια καθώς διασώζεται η ακόλουθη επιγραφή σε κομμάτι του επιστυλίου του:
Ήταν χτισμένος στα ανατολικά του Παρθενώνα μόλις 20 μέτρα από αυτόν και συμμετρικά ως προς τον άξονά του. Ήταν το μοναδικό κτίσμα της Ρωμαϊκής Περιόδου στην Ακρόπολη. Παρόλα αυτά, ο περιηγητής Παυσανίας δεν το αναφέρει. Είναι όμως γεγονός ότι διέθετε δικό του ιερέα όπως φαίνεται σε επιγραφή καθίσματος στο Θέατρο του Διονύσου:"[ΙΕΡΕΩΣ] ΘΕΟΥ ΣΩΤΗΡΟΣ ΕΠ’ ΑΚΡΟΠΟΛΕΙ."Τα υπολείμματα του ναού είναι πολλά και διατηρούνται διάσπαρτα στον χώρο όπου ήταν στημένος.
Εξωτερικοί σύνδεσμοι
Κατηγορία:Αρχαίοι ναοί της Αθήνας Κατηγορία:Ακρόπολη Αθηνών
1092 Λίλιουμ
Ο Λίλιουμ (Lilium) είναι ένας σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,661. Ανακαλύφθηκε το 1924 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από την επιστημονική (λατινική) ονομασία του φυτού κρίνο.
Φυσικά χαρακτηριστικά
Η μέση διάμετρος του Λίλιουμ εκτιμάται σε 46,17 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,039. Ο Λίλιουμ περιστρέφεται γύρω από τον εαυτό του μία φορά κάθε 17,6 ή 24,6 ώρες.
Εξωτερικοί σύνδεσμοι
Λιλιουμ
Μάχη του Σασιρέτι
Η Μάχη του Σασιρέτι ( სასირეთის ბრძოლა ) έλαβε χώρα το 1042 στο χωριό Σασιρέτι στη σημερινή περιοχή Σίντα Καρτλι, κοντά στην πόλη Κάσπι, κατά τη διάρκεια του εμφυλίου πολέμου στο Βασίλειο της Γεωργίας. Είχε ως αποτέλεσμα την αποφασιστική ήττα του στρατού του βασιλιά Βαγκράτ Δ' από τον επαναστάτη φεουδάρχη Λιπαρίτ Δ', δούκα του Κλδεκάρι.
Ιστορία
Μια κόντρα μεταξύ του Μπαγκράτ Δ΄ και του πρώην στρατηγού του, Λιπαρίτ Μπαγκβάσι, ισχυρού δούκα του Κλντεκάρι, ξέσπασε κατά τη διάρκεια της εκστρατείας τους εναντίον της γεωργιανής πόλης Τιφλίδας (1037–1040), η οποία εκείνη την εποχή διοικούνταν από Άραβες εμίρηδες. Ο βασιλιάς, συμβουλευόμενος από τους αντιπάλους του Λιπαρίτ, έκανε ειρήνη με τον Εμίρη Αλί ιμπν Τζαφάρ, ορκισμένο εχθρό του δούκα, το 1040. Σε αντίποινα, ο Λιπαρίτ επαναστάτησε και προσπάθησε να βάλει τον Δημήτριο, τον ετεροθαλή αδερφό του Βαγράτ, στο θρόνο της Γεωργίας. Ωστόσο, δεν είχε επιτυχία και τελείωσε τις εχθροπραξίες με τον Βαγράτ, λαμβάνοντας τον τίτλο του Μεγάλου Δούκα του Κάρτλι, αλλά εγκατέλειψε τον γιο του, Ιωάννη, ως όμηρο του βασιλιά. Σύντομα ο Λιπαρίτ ξεσηκώθηκε και πάλι σε εξέγερση, ζητώντας τη Βυζαντινή βοήθεια. Υποστηριζόμενος από μια βυζαντινή δύναμη και έναν στρατό του Καχέτι (βασίλειο στην ανατολική Γεωργία), απελευθέρωσε τον γιο του και κάλεσε ξανά τον υποκριτή πρίγκιπα Δήμητριο να στεφθεί βασιλιάς. Ο τελευταίος πέθανε στην αρχή του πολέμου, αλλά ο Λιπαρίτ συνέχισε να πολεμά τις δυνάμεις του βασιλιά.
Ο βασιλικός στρατός που διοικούσε ο βασιλιάς Μπαγκράτ ενώθηκε με ένα απόσπασμα των Βαράγγων 1000 ανδρών, πιθανώς μια υποδιαίρεση της ισχυρής αποστολής των 3.000 ανδρών του Σουηδού Βίκινγκ Ίνγκβαρ του Πολυταξιδεμένου. Σύμφωνα με ένα παλιό γεωργιανό χρονικό, είχαν αποβιβαστεί στο Μπάσι, ένα μέρος στις εκβολές του ποταμού Ριόνι, στη Δυτική Γεωργία.
Οι δύο στρατοί έδωσαν μια αποφασιστική μάχη κοντά στο χωριό Σασιρέτι, στην ανατολική Γεωργία, την άνοιξη του 1042. Ο Ίνγκβαρ και οι Βάραγγοι φόρτωσαν τη δύναμη των ανταρτών προτού ο βασιλιάς Βαγράτ προλάβει να εδραιώσει τον στρατό του, αναγκάζοντάς τον να συμμετάσχει στην επίθεση χωρίς καμία στρατηγική. Σε σκληρή μάχη, ο βασιλικός στρατός ηττήθηκε και υποχώρησε προς τα δυτικά. Ο Ίνγκβαρ και πολλοί από τους άνδρες του συνελήφθησαν αλλά αργότερα αφέθηκαν ελεύθεροι από τον Λίπαριτ. Κάθε αιχμάλωτος βασιλικός από την άλλη πλευρά βασανίστηκε και ακρωτηριάστηκε. Ωστόσο, πολλοί από τους Βίκινγκς, συμπεριλαμβανομένου του Ίνγκβαρ, δεν επέζησαν βαδίζοντας πέρα από το Κουτάισι καθώς υπέκυψαν στην ασθένεια. Ο ηγέτης των ανταρτών προχώρησε στην κατάληψη του βασικού φρουρίου του Αρντανούτς, και έτσι έγινε ο εικονικός κυρίαρχος των νότιων και ανατολικών επαρχιών της Γεωργίας. Ηττημένος στη μάχη, ήταν μέχρι το 1059 όταν ο Βαγκράτ Δ' μπόρεσε να αποκαταστήσει την εξουσία του στο βασίλειο, αναγκάζοντας τον αποστάτη Δούκα Λιπαρίτ σε εξορία στην Κωνσταντινούπολη.
Παραπομπές
Κατηγορία:Μάχες της Βυζαντινής Αυτοκρατορίας
Μολλαλάρ (Τοβούζ)
Το Μολλαλάρ είναι ένα χωριό στην επαρχία Τοβούζ του βορειοδυτικού Αζερμπαϊτζάν. Το χωριό αποτελεί μέρος του δήμου Μπογιούκ Κισλάκ.
Παραπομπές
Κατηγορία:Κατοικημένες περιοχές στην Επαρχία Τοβούζ
Τέρενς Στάνσμπερι
Ο Τέρενς Ντέιβιντ Στάνσμπερι (γεννήθηκε στις 27 Φεβρουαρίου 1961) είναι Αμερικανός πρώην επαγγελματίας καλαθοσφαιριστής και προπονητής. Με ύψος 1,96 μέτρων, έπαιζε στη θέση σούτινγκ γκαρντ.
Κολεγιακή σταδιοδρομία
Ο Στάνσμπερι, απόφοιτος του γυμνασίου του Νιούαρκ, έπαιξε κολεγιακό μπάσκετ στο Πανεπιστήμιο Τεμπλ.
Επαγγελματική πορεία
Ο Στάνσμπερι έπαιξε τρία χρόνια (1984 – 1987) στο ΝΒΑ, ως μέλος των Ιντιάνα Πέισερς και Σιάτλ Σουπερσόνικς. Ολοκλήρωσε με 2.100 πόντους στην σταδιοδρομία του και συμμετείχε τρεις φορές στον Διαγωνισμό Καρφωμάτων NBA, όπου κέρδισε τρεις συνεχόμενες θέσεις τρίτης θέσης στη σειρά, από το 1985 έως το 1987, πριν φύγει από το NBA.
Προσωπική ζωή
Η κόρη του Τίφανι, έπαιξε στο WNBA.
Ε.Σ.Κ. Αττικής 2014-2015 (Γυναίκες)
Η αγωνιστική δράση στα Πρωταθλήματα της Ένωσης Σωματείων Καλαθοσφαίρισης Αττικής έλαβε χώρα από το φθινόπωρο του 2014 μέχρι την άνοιξη του 2015. Διοργανώθηκαν αγώνες Πρωταθλήματος στο επίπεδο όλων των ηλικιακών ομάδων (γυναικών, νεανίδων, κορασίδων, παγκορασίδων, μίνι κοριτσιών) καθώς και διοργάνωση Κυπέλλου Γυναικών.
Συμμετέχοντες
Βάσει της προκήρυξης της διοργάνωσης, στη διεκδίκηση του Πρωταθλήματος της Α' Κατηγορίας Γυναικών της Ε.Σ.Κ. Αττικής μπήκαν 12 σύλλογοι καλαθοσφαίρισης.
<div class="references-small" style="font-size:85%; -moz-column-count:1; -webkit-column-count:1; column-count:1;"><i> α. Το Μάρτιο του 2015 η προπονήτρια του Ζωγράφου Μάρθα Αργυρίου αποχώρησε από το σύλλογο μετά από 11 χρόνια κοινής πορείας. Το ρόλο της ανέλαβε η αθλήτρια Βιβή Αγγελίδη. β. Το Μάρτιο του 2015 ο προπονητής του τμήματος γυναικών και νεανίδων της Νέας Κηφισιάς, Δημήτρης Σκαρλάτος, υπέβαλε την παραίτησή του. Στον πάγκο της ομάδας κάθησε μέχρι το τέλος της περιόδου η μέχρι πρότινος βοηθός του Ζόζα Κατρά. γ. Το Νοέμβριο του 2014 ο Κώστας Κοντομηνάς ανέλαβε την τεχνική ηγεσία της Πεύκης, λαμβάνοντας τη σκυτάλη από τη Μαρία Κότσιφα. </i>
Κανονική Περίοδος
Το Πρωτάθλημα της Α' Κατηγορίας Γυναικών της Ε.Σ.Κ. Αττικής διεξήχθη από τον Οκτώβριο του 2014 μέχρι τον Απρίλιο του 2015. Ο Γ.Σ. Αγίας Παρασκευής βρέθηκε στην κορυφή της βαθμολογίας μετά την ολοκλήρωση της κανονικής περιόδου στα τέλη Μαρτίου, περνώντας στα Play-offs από κοινού με την Α.Ε.Κ. Περιστερίου - Δυτικών Προαστίων, τον Αμύντα Δάφνης-Υμηττού και την Πεύκη. Στη Β' Κατηγορία υποβιβάστηκαν οι Αμαζόνες Νέας Ερυθραίας και ο Εύνικος.
Play-Offs
Στη φάση των Play-Offs συμμετείχαν οι ομάδες που μετά την ολοκλήρωση της κανονικής περιόδου του Πρωταθλήματος, σύμφωνα με τη βαθμολογία που συγκέντρωσαν, κατετάγησαν στις θέσεις 1 έως 4 του βαθμολογικού πίνακα. Νικήτριες της B' Φάσης αναδείχθηκαν οι ομάδες που πρώτες πέτυχαν τρεις νίκες επί των αντιπάλων τους, προσμετρώντας και τα αποτελέσματα της κανονικής περιόδου. Οι ηττημένες αναμετρήθηκαν μεταξύ τους σε αγώνα κατάταξης για τις θέσεις 3 και 4 της τελικής βαθμολογίας. Νικήτρια ομάδα της Γ' Φάσης και συνεπώς Πρωταθλήτρια αναδείχθηκε εκείνη η οποία πέτυχε τρεις νίκες επί της αντιπάλου της, προσμετρώντας και τα αποτελέσματα της κανονικής περιόδου.
Τελική Κατάταξη
Η ομάδα της Αγίας Παρασκευής, παρόλο που εισήλθε στους τελικούς με σημαντικό μειονέκτημα, κατέκτησε το Πρωτάθλημα της περιόδου 2014-15 και την άνοδο στην Α2 Εθνική Κατηγορία. Το Κύπελλο της Ε.Σ.Κ. Αττικής για τη χρονιά αυτή κατέκτησε για πρώτη φορά στην ιστορία του ο Προμηθέας Χαλανδρίου ο οποίος κατετάγη 5ος στο Πρωτάθλημα.
Προπονητές της Αγίας Παρασκευής την επιτυχημένη αυτή χρονιά ήταν οι Πέτρος Αναγνωστόπουλος και Γιάννης Στρατάκος. Το ρόστερ συνέθεσαν οι αθλήτριες Μαίρη Ρετζεπέρη, Δήμητρα Χαρίτου, Ιωάννα Τσιαδή, Γεωργία Βελούδου, Κατερίνα Μερισιώτη, Κατερίνα Πεσκατζίου, Θεοδώρα Μαστρογιαννίδου, Ευαγγελία Τουρνατζή, Σόνια-Μαρία Γιουκάκη, Φωτεινή Λωσταράκου, Νικολέττα Γκάνια και Ειρήνη Κούκη.
Συμμετέχοντες
Την προηγούμενη άνοιξη είχαν υποβιβαστεί από την Α' Κατηγορία οι σύλλογοι Άγιος Ελευθέριος, Κουκουβάουνες, Φιλαθλητικός Ζωγράφου και Παγκράτι. Παράλληλα εξασφάλισαν άμεσα την άνοδό τους οι Πρωταθλητές των δύο Ομίλων της Γ' Κατηγορίας Κρόνος Γέρακα και Τρίτων Αμαρουσίου. Τους ακολούθησε μέσω διαδικασίας μπαράζ η Μ.Ε.Ν. Ιλίου.
<div class="references-small" style="font-size:85%; -moz-column-count:1; -webkit-column-count:1; column-count:1;"><i> α. Το Δεκέμβριο του 2014 και μετά το τέλος του πρώτου γύρου της κανονικής περιόδου απόχώρησε από τον πάγκο του Παγκρατίου ο Δημήτρης Ζαχαρίας. Τον διαδέχτηκε ο πρώην αθλητής του συλλόγου, Νίκος Τόλιας. </i>
Κανονική Περίοδος
Το Πρωτάθλημα της Β' Κατηγορίας Γυναικών της Ε.Σ.Κ. Αττικής διεξήχθη από τον Οκτώβριο του 2014 μέχρι τον Απρίλιο του 2015. Όταν ολοκληρώθηκε η Κανονική Περίοδος ο Κρόνος Γέρακα και τα Καλύβια Θορικού μοιράζονταν την κορυφή του βαθμολογικού πίνακα με 20 νίκες και 2 ήττες έκαστος. Κατά συνέπεια ο Πρωταθλητής κρίθηκε σε αγώνα μπαράζ μεταξύ τους. Ο ηττημένος του αγώνα αυτού θα διεκδικούσε το δεύτερο εισιτήριο ανόδου στην Α' Κατηγορία απέναντι στον Άγιο Ελευθέριο, το Παγκράτι και το Γ.Σ. Αμαρουσίου. Στη Γ' Κατηγορία υποβιβάστηκαν απευθείας οι σύλλογοι Τούφα Χαλανδρίου, Μ.Ε.Ν. Ιλίου και Φιλαθλητικός Ζωγράφου.
Μπαράζ Ανάδειξης Πρωταθλητή
Όταν ολοκληρώθηκε η Κανονική Περίοδος ο Κρόνος Γέρακα και τα Καλύβια Θορικού μοιράζονταν την κορυφή του βαθμολογικού πίνακα με 20 νίκες και 2 ήττες έκαστος. Κατά συνέπεια ο Πρωταθλητής κρίθηκε σε αγώνα μπαράζ μεταξύ τους που διεξήχθη στο Κλειστό Γυμναστήριο Χολαργού. Στον αγώνα αυτό ο Κρόνος Γέρακα επικράτησε με 60-52 εξασφαλίζοντας τόσο τον τίτλο όσο και την άνοδο στην Α' Κατηγορία. Τα Καλύβια συνέχισαν στα Play-offs ανόδου μεταξύ των ομάδων που βρέθηκαν στις θέσεις 2 έως 5 της κατάταξης της Κανονικής Περιόδου.
Play-Offs
Στη φάση των Play-Offs συμμετείχαν οι ομάδες που μετά την ολοκλήρωση της κανονικής περιόδου του Πρωταθλήματος, σύμφωνα με τη βαθμολογία που συγκέντρωσαν, κατετάγησαν στις θέσεις 2 έως 5 του βαθμολογικού πίνακα. Νικήτριες της B' Φάσης αναδείχθηκαν οι ομάδες που πρώτες πέτυχαν τρεις νίκες επί των αντιπάλων τους, προσμετρώντας και τα αποτελέσματα της κανονικής περιόδου. Αυτές ακολούθησαν τον Πρωταθλητή στην Α' Κατηγορία. Οι ηττημένες αναμετρήθηκαν μεταξύ τους σε αγώνα κατάταξης για τις θέσεις 4 και 5 της τελικής βαθμολογίας.
Τελική Κατάταξη
Όταν ολοκληρώθηκε η Κανονική Περίοδος ο Κρόνος Γέρακα και τα Καλύβια Θορικού μοιράζονταν την κορυφή του βαθμολογικού πίνακα με 20 νίκες και 2 ήττες έκαστος. Κατά συνέπεια ο Πρωταθλητής κρίθηκε σε αγώνα μπαράζ μεταξύ τους. Μέσω αυτού, τον τίτλο του Πρωταθλητή της περιόδου 2014-15 και το δικαίωμα της άμεσης ανόδου εξασφάλισε ο Κρόνος. Μέσω της διαδικασίας των Play-offs εξασφάλισαν επίσης την άνοδό τους τα Καλύβια Θορικού και ο Άγιος Ελευθέριος. Μέσω διαδικασίας μπαράζ στο Κλειστό του Μετς, πρώτη επιλαχούσα ομάδα για άνοδο στην Α' Κατηγορία σε περίπτωση δημιουργίας κενής θέσης από αποχώρηση ή συγχώνευση ομάδων ορίστηκε ο Γ.Σ. Αμαρουσίου.
Συμμετέχοντες
Βάσει της προκήρυξης της διοργάνωσης, δικαίωμα συμμετοχής στη διεκδίκηση του Πρωταθλήματος της Γ' Κατηγορίας Γυναικών της Ε.Σ.Κ. Αττικής είχαν 35 σωματεία, καθώς και οι ομάδες Νεανίδων των σωματείων που η γυναικεία τους ομάδα αγωνίζεται στις Εθνικές Κατηγορίες. Εν τέλει δημιουργήθηκαν δύο όμιλοι 11 και 12 ομάδων αντίστοιχα.
Την προηγούμενη αγωνιστική περίοδο είχαν υποβιβαστεί από τη Β' Κατηγορία οι σύλλογοι: Άμιλλα Περιστερίου, Δάφνη Δαφνίου, Παπάγου, Άγιος Θωμάς και Νήαρ Ηστ Καισαριανής.
Κανονική Περίοδος
Το Πρωτάθλημα της Γ' Κατηγορίας Γυναικών της Ε.Σ.Κ. Αττικής διεξήχθη από τον Οκτώβριο του 2014 μέχρι τον Απρίλιο του 2015.
Ανάδειξη Υπερπρωταθλητή
Όταν ολοκληρώθηκε η Κανονική Περίοδος η Δάφνη Δαφνίου και ο Άγιος Θωμάς Γουδί είχαν καταλάβει αήττητες την κορυφή του τελικού βαθμολογικού πίνακα του 1ου και 2ου Ομίλου της Γ' Κατηγορίας αντίστοιχα. Αμφότερες οι ομάδες πήραν το εισιτήριο της επιστροφής στη Β' Κατηγορία, ωστόσο αναμετρήθηκαν επιπλέον μεταξύ τους στο Κλειστό Γυμναστήριο του Ρουφ για την ανάδειξη του Υπερπρωταθλητή της χρονιάς. Ο αγώνας έληξε με σκορ 67-60 υπέρ της Δάφνης.
Μπαράζ Ανόδου
Όταν ολοκληρώθηκε η Κανονική Περίοδος οι σύλλογοι Παπάγου και Άρης Χολαργού κατέλαβαν τη δεύτερη θέση του τελικού βαθμολογικού πίνακα του 1ου και 2ου Ομίλου της Γ' Κατηγορίας αντίστοιχα. Αναμετρήθηκαν μεταξύ τους για το τρίτο και τελευταίο εισιτήριο ανόδου στη Β' Κατηγορία, ενώ ο ηττημένος θα ήταν ο πρώτος επιλαχών για άνοδο εφόσον προέκυπτε με οποιοδήποτε τρόπο κενή θέση σε αυτήν. Ο αγώνας διεξήχθη στο Β' Κλειστό Γυμναστήριο Μελισσίων, όπου ο Παπάγου επικράτησε με σκορ 36-34 σε έναν ελάχιστα ποιοτικό αγώνα.
Αγωνιστική Δράση
Δικαίωμα συμμετοχής στο Κύπελλο Γυναικών της Ε.Σ.Κ.Α. για την περίοδο 2014-15 είχαν όλα τα σωματεία που συμμετείχαν στα Πρωταθλήματα Γυναικών της Ενωσης εκτός των ομάδων Νεανίδων των οποίων η αντίστοιχη γυναικεία ομάδα αγωνιζόταν στις Εθνικές Κατηγορίες. Η κλήρωση διεξήχθη στις 26 Ιουνίου 2014.
Οι αγώνες διεξήχθησαν με σύστημα απλού αποκλεισμού (νοκ-άουτ), δηλαδή οι ηττημένοι γνώριζαν άμεσα τον αποκλεισμό από τη συνέχεια της διοργάνωσης. Στην Α' Φάση συμμετείχαν μόνο ομάδες των Β' και Γ' Κατηγοριών των Πρωταθλημάτων. Στη Β' Φάση συμμετείχαν οι ομάδες της Α' Κατηγορίας, καθώς και τα σωματεία που προκρίθηκαν από την Α' Φάση.
Στους Προημιτελικούς κατόρθωσαν να προκριθούν δύο σωματεία της Β' Κατηγορίας και έξι της Α' Κατηγορίας. Στους ημιτελικούς συμμετείχαν μόνο σωματεία της Α' Κατηγορίας. Στη φάση αυτή ο Προμηθέας Χαλανδρίου απέκλεισε την Αγία Παρασκευή (μετέπειτα Πρωταθλήτρια), ενώ το Περιστέρι ξεπέρασε το εμπόδιο της Νέας Κηφισιάς. Αμφότεροι οι αγώνες έληξαν με ένα πόντο διαφορά (67-66 και 82-81 αντίστοιχα).
Τελικός
Ο τελικός διεξήχθη στις 26 Φεβρουαρίου 2015 στο Κλειστό Γυμναστήριο του Παπάγου. Ο Προμηθέας Χαλανδρίου κατέκτησε για πρωτη φορά στην ιστορία του το Κύπελλο Ε.Σ.Κ.Α. επικρατώντας του Γ.Σ. Περιστερίου με 58-45. Πολυτιμότερη παίκτρια του αγώνα (M.V.P.) αναδειχτηκε η αθλήτρια του Προμηθέα, Δήμητρα Κεσσέ. Την τεχνική ηγεσία των Κυπελλούχων είχε ο Μάνος Μανουσάκης.
Εξωτερικοί σύνδεσμοι
2014 2015 Γυναικες Αττικη Γυναικες Αττικη Γυναικες
Λάουρα Φλόρες
Εξωτερικοί Σύνδεσμοι
Κατηγορία:Μεξικανές ηθοποιοί κινηματογράφου Κατηγορία:Μεξικανές ηθοποιοί τηλεόρασης Κατηγορία:Μεξικανές ηθοποιοί θεάτρου Κατηγορία:Μεξικανοί τραγουδιστές Κατηγορία:Μεξικανοί παρουσιαστές
Δημοκρατικό Κόμμα της Κορέας
Το Δημοκρατικό Κόμμα (Κορεατικά: 더불어민주당, χάντσα: 더불어民主黨, προφέρεται: ντομπουλομιντζουντάνγκ, σύντμηση: 민주) είναι ένα κεντρώο, φιλελεύθερο  πολιτικό κόμμα στη Νότια Κορέα. Στα Κορεατικά προφέρεται Μιντζού. και στο παρελθόν ονομαζόταν Νέα Πολιτική Συμμαχία για τη Δημοκρατία (NPAD). Το κόμμα ιδρύθηκε στις 26 Μαρτίου 2014 από συγχώνευση του Δημοκρατικού Κόμματος και της προπαρασκευαστικής επιτροπής του Κόμματος Νέου Πολιτικού Οράματος.
Ίδρυση (Μάρτιος 2014)
Το Δημοκρατικό Κόμμα ιδρύθηκε με το όνομα "Νέα Πολιτική Συμμαχία για τη Δημοκρατία" στις 26 Μαρτίου 2014, όταν ο Αν Τσολ-σου ήταν αρχηγός μίας ομάδας που ετοιμάζονταν να σχηματίσουν το "Κόμμα Νέου Πολιτικού Οράματος". Αντί αυτού, συμφώνησαν για συγχώνευση με το κύριο κόμμα της αντιπολίτευσης, το Δημοκρατικό Κόμμα, στο οποίο αρχηγός ήταν ο Κιμ Χαν-γκιλ. Ο Αν και ο Κιμ ανέλαβαν από κοινού την ηγεσία του νέου κόμματος. Τρεις μήνες μετά, στις αναπληρωματικές εκλογές του Ιουλίου του 2014 το κόμμα δεν κέρδισε καμία έδρα, και οι δύο αρχηγοί παραιτήθηκαν. Μία έκτακτη επιτροπή ανέλαβε την ηγεσία του κόμματος.
Αν-Μουν: αντιπαράθεση και διάσπαση (2015-16)
Την 7η Φεβρουαρίου 2015, κατά τη διάρκεια μίας συνδιάσκεψης της Νέας Πολιτικής Συμμαχίας για τη Δημοκρατία (ΝΠΣΔ), ο Μουν Τζε-ιν εξελέγη νέος πρόεδρος του κόμματος. Ο Μουν Τζε-ιν και ο φίλος του, ο μετέπειτα Πρόεδρος της Ν. Κορέας, Ρο Μού-χιον είχαν μαζί ένα δικηγορικό γραφείο στην Μπούσαν, όπου ειδικεύονταν στα ανθρώπινα δικαιώματα. Η κομματική παράταξη του Μουν ευνοούσε τον Ρο Μού-χιον και ήταν αντίθετη με τους Αν και Κιμ. Τον Μάιο του 2015, ενώ οι δύο τελευταίοι παρευρίσκονταν σε ένα μνημόσυνο του Ρο Μού-χιον, ένα πλήθος τους αποδοκίμασε κατηγορώντας τους ότι «έσπειραν εσωτερικές διχόνοιες» στο κόμμα.
Καθώς εντάθηκαν οι ενδοκομματικές αντιπαραθέσεις, η δημοτικότητα του κόμματος έπεσε από 40% σε 30% στις δημοσκοπήσεις. Τον Σεπτέμβριο του 2015, μία ολιγομελής κοινοβουλευτική ομάδα με αρχηγό τον Τσουν Τζουνγκ-μπε εγκατέλειψαν τη ΝΠΣΔ, και ίδρυσαν το Λαϊκό Μεταρρυθμιστικό Κόμμα. Μία δημοσκόπηση που διεξήχθη στις 12-14 Νοεμβρίου 2015 έδειξε ότι οι υποστηρικτές της ΝΠΣΔ ήθελαν περισσότερους πολιτικούς στην ηγεσία του κόμματος, ίσως μία τριμελή προεδρία που να περιλαμβάνει τον Μουν, τον Αν, και τον δήμαρχο της Σεούλ Παρκ Ουόν-σουν. Την 29η Νοεμβρίου, ο Αν απέρριψε την πρόταση για κοινή ηγεσία, και αντί αυτού πρότεινε την σύγκληση κομματικής συνόδου για την εκλογή ενός νέου αρχηγού. Όταν έστειλε τελεσίγραφο στον Μουν ζητώντας αλλαγή αρχηγού, αυτός απέρριψε το αίτημα. Την 13η Δεκεμβρίου ο Αν και μία τριανταμελής κοινοβουλευτική ομάδα εγκατέλειψαν την Νέα Πολιτική Συμμαχία για τη Δημοκρατία.